Bugun Toshkentdagi “eng katta va eng zamonaviy” savdo markazi ochildi

Dekabr oyida Toshkentda “eng katta va eng zamonaviy” savdo markazi ochilishi haqida avval xabar bergan edik.

 Foto © V kurse
“V kurse” nashrining ma’lum qilishicha, bugun 10:00 da ushbu gipermarketning ochilishi bo‘lib o‘tdi. Uning o‘ziga xos jihati sifatida u yerda bouling klubi va 5 qavatli avtomobillar to‘xtash joyi borligi ko‘rsatilmoqda.
To‘rt qavatdan iborat zamonaviy savdo markazi milliy uslubda qurilgan bo‘lib, uning umumiy maydoni 5500 m² dan iborat. Birinchi qavatda oziq-ovqat mahsulotlari assortimentiga ega bo‘limlar joylashgan. Qolgan qavatlar esa keyinroq ochiladi, deyiladi xabarda.
Ikkinchi qavatda brend do‘konlari, 3-qavatda ko‘ngilochar majmua va 5D kinoteatri joylashsa, eng yuqori qavat restoran va 3D kinoteatrdan iborat bo‘ladi.
Ushbu savdo markazi poytaxtimizning Shayxontohur tumani Qoratosh mavzesida (mo‘ljal — “Korzinka” do‘koni qarshisida) qad ko‘tarmoqda.
Yangi gipermarket “Makro” kompaniyasiga tegishli bo‘lib, kompaniya yaqinda Mirzo Ulug‘bek tumanida supermarketni ishga tushirgan.